Ferengiji

**Ferengiji** su fiktivna rasa vanzemaljaca u univerzumu *Zvjezdanih staza*. Ova rasa, poznata po svojoj pohlepnosti i trgovini, prvi put je prikazana u 5. epizodi "The Last Outpost" (Posljednja predstraža) prve sezone serijala *Sljedeća generacija*, igrali su istaknutu ulogu u sljedećoj seriji DS9, a kratko su se pojavljivali u narednim serijama kao što su Voyager, Enterprise, Discovery i Donje palube.

Prilikom lansiranja Sljedeće generacije 1987. godine, Gene Roddenberry i scenaristi serije odlučili su da uvedu novu vanzemaljsku vrstu koja će služiti kao antagonisti za posadu USS Enterprise-D. Ferengi su se prvi put pojavili u "The Last Outpost", četvrtoj epizodi serije, koja je smještena u 2364. godinu. Ferengiji nisu izgledali dovoljno opasno, pa su zamijenjeni Romulancima i Borgom kao primarnim antagonistima. U ostatku serije, Ferengiji su prvenstveno korišteni kao komični element.

Prilikom kreiranja DS9, scenaristi serije odlučili su da uvedu Ferengija barmena Quarka (Armin Shimerman) kao glavnog lika, a potom i njegovog brata Roma (Max Grodénchik) i nećaka Noga (Aron Eisenberg) kao stalne likove, opet često ih koristeći u komične svrhe.

Ferengi kultura, posebno prikazana u DS9, prikazana je kao hiperkapitalistička, fokusirana na sticanje profita kao najvišeg cilja. Pisci DS9 opisali su kako su Ferengije vidjeli kao satiričnu prezentaciju ljudi 20. vijeka. Kritičari su poredili Ferengije i antisemitske stereotipe o Jevrejima.

Tokom prvog pojavljivanja, Ferengiji su stupili u kontakt sa Ujedinjenom Federacijom Planeta 2364. godine na planeti *Delphi Ardu*, iako su kao rasa prvi put spomenuti u pilot-epizodi pod nazivom "Encounter at Farpoint" (Susret kod Farpointa). Njihovu kulturu karakteriše trgovačka opsesija za zaradom. Poznati su po svojoj poslovnoj oštroumnosti kao i po uzbudljivoj mizoginiji, ponekad prisiljavajući svoje žene na seksualnu trgovinu. Značajni Ferengiji koji se pojavljuju u franšizi *Zvjezdanih staza su*: Quark, Rom, Nog, Ishka, Zek i Brunt i svi su bili istaknuti u serijalu *Zvjezdane staze: Duboki svemir 9*.

Njihova matična planeta, Ferenginar je centar Ferengijskog saveza kojim upravlja Veliki Nagus i trgovački organ sastavljen uglavnom od članova Savjeta ekonomskih savjetnika (ranije Odbor likvidatora). Ferenginar je planeta klase M sa stabilnom atmosferom u kojoj uglavnom vlada kišovito stanje usljed čega je površina planete slična močvari.

Kao i većina njihove kulture, religija im se zasniva na principima kapitalizma, nude molitve i novčana primanja *Blagoslovenom blagajniku* u nadi ulaska u *Božanski trezor* nakon smrti i straha od ostatka života provedenog u *Vaultu vječne destitucije*, odnosno u stanju koje karakteriše teška neimaština, bez mogućnosti zadovoljavanja osnovnih životnih potreba.

## Ime
Naziv Ferengi je skovan na osnovu perzijskog izraza *Ferenghi*, koji se koristi širom Azije, što znači "stranci" ili "Evropljani".

## Historija
Dok su pripremali scenarij za prvu sezone Sljedeće generacije, ideju o Ferengijama osmislili su Gene Roddenberry i Herbert Wright. Nova vanzemaljska vrsta prvobitno se pojavila u četvrtoj epizodi prve sezone, "The Last Outpost", koja je bila zasnovana na priči Richarda Krzemiena i Wrightovoj telepredstavi. U ovoj priči, USS Enterprise-D uspostavlja prvi kontakt sa Ferengijama dok progone jedan od njihovih brodova, koje je ukralo energetski pretvarač T-9. Oba broda su imobilizirana iznad nepoznate planete, što dovodi do toga da pošalju timove na površinu planete da je istraže, gdje se susreću. Jedan od glumaca koji je igrao Ferengija u epizodi "The Last Outpost", Armin Shimerman, nastavio je da igra Ferengija u kasnijoj epizodi "Peak Performance" prije nego što je dobio ulogu Ferengija barmena Quarka u DS9.
## Anatomija 
Humanoidna su vrsta, nešto manje visine u odnosu na visinu prosječnog čovjeka, obično visine od oko 1,5 metra. Imaju velike uši, koje su izraženije kod muškaraca nego kod žena, što rezultira odličnim sluhom. Zbog tih fizičkih karakteristika, sposobni su osjetiti iznenadne atmosferske i izmjene visine u okviru zvijezde koje većina drugih vrsta ne bi primijetila. S druge strane, infekcija uha može biti izuzetno bolna čak i smrtonosna ako se ne liječi na vrijeme. Uši su kod Ferengija, bar kod muških pripadnika, erogene zone.

Karakteristični su po izraženom čelu, rebrima (koja se za razliku od ljudi šire prema vrhu) i četverostranom mozgu zbog čega su otporni na telepatske moći Betazoida ili Vulkanaca.

## Reference 
## Vanjski linkovi 
* Članak o Ferengijima na službenom sajtu Zvjezdanih staza

Kategorija:Rase u Zvjezdanim stazama
*
Kategorija:Fiktivni humanoidi